# Max Casella

Max Casella (Washington D.C., 6 de juny de 1967) és un actor estatunidenc. És especialment conegut per les seves actuacions en sèries de televisió com The Sopranos, Doogie Howser, M.D., i com la veu de Daxter en la sèrie de videojocs Jak and Daxter.

## Biografia

Casella va néixer a Washington DC, fill de Doris Casella, treballadora social, i David Deitch, columnista en un diari. Per part paterna té ascendència jueva de Polònia i Rússia, per part materna té ascendència italiana; la seva àvia era de Nàpols i el seu avi de Calàbria Va créixer a Cambridge, Massachusetts, on va assistir a la mateixa escola que Traci Bingham i Matt Damon.
El seu primer paper va ser en un telefilm titulat Ephraim McDowell's Kentucky Ride (1981). Anys més tard, va arribar a la sèrie de televisió L'equalitzador, on va actuar en un episodi transmès el 1988. L'any següent, va participar en un episodi de la sèrie còmica Kate & Allie. Des de 1989 fins a 1993 va interpretar a Vincent Delpino en la sèrie Doogie Howser M.D. El 1992, va interpretar a Racetrack Higgins en Newsies; la pel·lícula estava basada en els fets succeïts el 1899 quan els venedors de periòdics van fer una vaga contra Joseph Pulitzer i William Randolph Hearst. El 1997, Casella va fer de Timó en la producció de Broadway d'El rei lleó. També va formar part del musical The Music Man i va fer el paper del soldat Dino Paparelli en Sgt. Bilko.
Va ser integrant del repartiment de la sèrie The Sopranos des de la tercera temporada, interpretant a Benny Fazio. Altres dels seus papers inclouen a Paul Marco en el biopic Ed Wood (1994) de Tim Burton, el lladregot d'estar per casa Nicky Shivers, la comèdia de gángsters Una teràpia perillosa (1999), Dick Howser en la miniserie The Bronx Is Burning (2007), el pingüí anomenat Tip en La sirena 2: retorn al mar (2000) i com Mack Steiner en Leatherheads (2008) de George Clooney. El 2010 va participar en la sèrie de HBO Boardwalk Empire, interpretant al gángster Leo D'Alessio durant la primera temporada. Més tard, el 2016, va aparèixer en una altra sèrie de la mateixa cadena, Vinyl, interpretant al director de la companyia discogràfica Julie Silver, un paper que el creador de la sèrie Terence Winter va escriure específicament tenint Casella al cap.
Està casat amb Leona Robbins des de l'any 2002 i tenen dues filles, Mia i Gioia. La família viu a Nova York.

## Filmografia
### Cinema

| Newsies (1992) - Racetrack Higgins Ed Wood (1994) - Paul Marco Windrunner (1995) - Denny LeBlanc Sgt. Bilko (1996) - Pvt. Dino Paparelli Trial and Error (1997) - Dr. Brown Una teràpia perillosa (Analyze This) (1999) - Nicky Shivers Freak Talks About Sex (1999) - Freak's High School Friend The Little Mermaid II: Return to the Sea (2000) - Tip (veu) Dinosaure (Dinosaur) (2000) - Zini (veu) Behind the Seams (2000) - Jeff King of the Open Mics (2000) - Heckler The Notorious Bettie Page (2005) - Howie Bristol Boys (2006) - Donny Scaring the Fish (2008) - Dennis Leatherheads (2008) - Max Steiner Revolutionary Road (2008) - Ed Small Big Mommas: Like Father, Like Son (2011) - Anthony Canetti | Somewhere Tonight (2011) - Fred Killing Them Softly (2012) - Barry Caprio Blue Jasmine (2013) - Eddie Oldboy (2013) - Jake Preston Inside Llewyn Davis (2013) - Poppy Corsicatto The Last of Robin Hood (2013) - Stanley Kubrick Fading Gigolo (2013) - Xic al taulell PAW Patrol (2013) - Chase Wild Card (2015) - Osgood Applesauce (2015) - Les Christmas Eve (2015) - Randy Jackie (2016) - Jack Valenti Live by Night (2016) - Digger Pescatore Wonder Wheel (2017) - Ryan Night Comes On (2018) - Mark Late Night (2019) - Burditt The Rhythm Section (2020) - Leon Giler |

### Videojocs

* Jak and Daxter series (2001–present) - Daxter

## Referències

* ↑ Lavery, David; Howard, Douglas L.; Levinson, Paul. The Essential Sopranos Reader. University Press of Kentucky, 2011, p. 320. ISBN 9780813130125 [Consulta: 20 març 2012].
* ↑ Rathe, Adam «Edge of his seat». The Brooklyn Paper, 03-05-2008 [Consulta: 20 març 2012].
* ↑ «Gaming 2003». Spin p. 90. [Consulta: 20 març 2012].
* ↑ «Max Casella Biography (1967-)». [Consulta: 2 juliol 2018].
* ↑ «Printer-Friendly Page». NJ.com's. Arxivat de l'original el 2007-09-29. [Consulta: 11 març 2022].
* ↑ «Italics: Max Casella/In Scena! Italian Theatre Festival». Italics, 29-06-2013 [Consulta: 11 juliol 2015].
* ↑ «Vinyl HBO Cast Interview with Bobby Cannavale, Olivia Wilde and Max Casella». , 29-03-2016 [Consulta: 2 maig 2016].
* ↑ «Max Casella». NNDB [Consulta: 1r juny 2016].

## Enllaços externs

* Max Casella a Home Box Office (anglès)
* An interview with Soprano Sue Arxivat 2009-02-08 a Wayback Machine. (anglès)